**KÖRNYEZETBARÁT HIBRID LEXUSOKRA VÁLT A MOL-Pick Szeged KézilabdacsapatA**

**Nyolcadik évébe lépő sikeres együttműködés lép új szintre a MOL-PICK SZEGED férfi kézilabda csapat és a világ legzöldebb és leginnovatívabb autógyártójának tartott, a környezetbarát hibrid elektromos modelljeiről ismert Lexus prémium márkát is jegyző Toyota között. A MOL-PICK SZEGED férfi kézilabda csapat által az elmúlt években elért sikerek, különösen a 2017-2018-as magyar bajnokság megnyerése és az eredményes Bajnokok Ligája szereplések elismeréseként ugyanis a Toyota Central Europe Kft., a Lexus Szegeddel karöltve úgy döntött, hogy a támogatási szerződés megújításakor 16 környezetbarát hibrid elektromos Lexus NX és 5 ugyancsak hibrid Lexus RX modell használatát ajánlja fel az sportegyesületnek. Az autók ünnepélyes átadására március 6-án Kovács Autóház által jegyzett Lexus Szeged márkakereskedésben került sor.**

A környezetbarát hibrid elektromos modelljei sikerének köszönhetően magyarországi értékesítéseit a világ vezető prémium hibrid márkájaként aposztrofált Lexushoz hasonlóan az elmúlt években látványosan növelő világelső autógyártó, a [Toyota](http://www.toyota.hu/) 2011 ősze óta támogatja a [MOL-PICK SZEGED férfi kézilabdacsapatot](http://www.pickhandball.hu/). A Lexusszal közösen a piac legszélesebb, 17 modellből álló hibrid modellportfóliója révén a hazai hibrid eladások mintegy négyötödét jegyző Toyota a Lexus Szeged márkakereskedéssel karöltve ugyanakkor úgy döntött, hogy új szintre emeli a nemzetközi szinten is egyik legsikeresebb hazai kézilabdacsapat támogatását. Ennek jegyében a társadalmi felelősségvállalás számos területén aktív vállalat 16 környezetbarát hibrid elektromos Lexus NX és 5 szintén hibrid Lexus RX prémium crossover használatát biztosítja a csapat rendelkezésére.

*„Az elmúlt hét év folytatásaként örömmel hosszabbítjuk meg és egyúttal emeljük új szintre együttműködésünket a hazai és nemzetközi porondon egyaránt rendkívül sikeres MOL-PICK SZEGED férfi kézilabda csapattal. Ezért döntöttünk úgy, hogy a Bajnokok Ligájában is kiváló teljesítményt nyújtó, egy EHF kupa győzelmet és hat Magyar Kupa győzelmet magáénak tudó, NB I-es bajnoki címeinek számát pedig a legutóbbi idényben háromra növelő, csapat számára az idei évben prémium márkánk, a Lexus környezetbarát modelljeit ajánljuk fel használatra. A nemzetközi és hazai olimpiai és paralmipiai mozgalom támogatójaként kiemelten fontos számunkra, hogy a sportélet támogatásával széles generációkat inspiráljunk az aktív életmódra, ugyanakkor egy ilyen sikereket magáénak tudó csapat támogatása kétségkívül vállalatunk hírnevét is öregbíti. Éppen ezért különösen fontos számunkra hogy a csapat rendelkezésére bocsátott teljes Lexus kontingens környezetbarát öntöltő hibrid elektromos modellekből áll, amelynek révén a játékosok példaképként újabb fontos üzenetet hordozhatnak a közösség számára. Bízunk benne, hogy a világ legnépszerűbb környezetbarát prémium crossoverei, a Lexus NX és Lexus RX modellek a csapattagok megelégedésére szolgálnak majd, és egyben újabb látványos sikerek elérésére szolgáltatnak motivációt.” -* fogalmaz László Richárd, a Lexus prémium márkát is forgalmazó Toyota Central Europe Kft. Magyarországért felelős igazgatója.

*„Rendkívül jó érzés, hogy továbbra is élvezhetjük a világ legnagyobb, és nem utolsósorban legzöldebb, a társadalmi felelősségvállalás iránt talán leginkább elkötelezett autógyártójának támogatását. Az pedig különösen motiváló számunkra, hogy idén, az elmúlt évek eredményeinek elismeréseként már Lexus modelleket használhatnak majd játékosaink: kiváló visszaigazolás ez a tekintetben, hogy a befektetett munka és rendkívüli erőfeszítések meghozzák a gyümölcsüket. Felelős sportegyesületként ráadásul különösen fontos, hogy milyen üzenetet közvetítünk a rajongóink és a fiatal generáció számára, akik közül sokan kétségkívül példaképként tekintenek a játékosainkra. Hitünk szerint a mozgáskultúra, az egészség- és környezettudatosság kéz a kézben jár, éppen ezért külön megtiszteltetés, hogy a Lexus márka környezetbarát modelljeit használhatjuk. Azon leszünk, hogy ebben az idényben is megszolgáljuk a belénk vetett bizalmat és szurkolóink támogatását.* – teszi hozzá Dr. Szűcs Ernő Péter, a Pick Kézlabda Zrt. elnöke.

*„Több mint negyed évszázados Toyota márkakereskedői múlttal immáron hatodik éve láthatjuk el a Toyota szegedi márkaképviseletét, és két éve nyithattuk meg Szegeden Magyarország második Lexus márkakereskedését. Az elmúlt években igyekeztünk értékteremtő módon részt venni a város életében, és kivenni a részünket a helyi kultúra és sportélet támogatásából, legyen szó a Szegedi Nemzeti Színházzal, vagy épp a város másik büszkeségével, a MOL-PICK SZEGED férfi kézilabda csapatával való együttműködésünkről. Az elmúlt évek egyértelmű tapasztalata volt, hogy számos ügyfelünk kifejezetten büszke arra, hogy ugyanolyan autót használ, mint kedvenc játékosai. Mindez kétségtelenül hozzájárult szegedi értékesítéseink folyamatos, dinamikus növekedéséhez, amelynek révén a Toyota ma már az egyik vezető autómárka városunkban. Éppen ezért rendkívüli lehetőségnek tartjuk, hogy a Szegeden az elmúlt két évben környezetbarát hibrid modelljeink népszerűségének köszönhetően rendkívül sikeresnek bizonyuló Lexus hírnevét ez az együttműködés is tovább öregbíti majd. A MOL-PICK SZEGED játékosainak rendkívüli teljesítménye minket is inspirál mindennapi munkánk során, hiszen célunk, hogy mi is épp olyan kimagasló színvonalat képviseljünk ügyfeleink kiszolgálásában, mint a csapat teszi a pályán.”* – avat be Kovács Péter, a szegedi Toyota Kovács Autóház és a Lexus Szeged tulajdonosa, egyben az ünnepélyes autóátadás házigazdája.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)